અમરેલી જિલ્લાનું આ એક નાનું ગામ છે. એક સમય હતો કે અમરેલીમાં જયારે અમે જઈએ અને કોઈ પૂછે કે કયા ગામના? તો રફાળા કહીએ ત્યારે કોઈ આ ગામને ઓળખતું ન હતું. ત્યારે જ વિચાર આવતો હતો કે જયારે તક મળે ત્યારે રફાળા ગામના નામને દુનિયા ઓળખે તેવું કંઈક કરવું છે અને આજે એ સપનું સાકાર થયું છે તેનો આનંદ છે. આ કોઈ એક વ્યકિતનું કામ નથી. ગામનાં તમામ લોકોના સહયોગથી આ શકય બન્યું છે. ગામનાં લોકો જેઓ સુરત વસે છે તેઓએ સચ્ચિદાનંદ યુવક મંડળ બનાવ્યું છે. આ મંડળના ૮૦ જેટલા યુવાનોએ મહેનત કરી છે. આ મંડળના યુવાનો પંદર પંદર દિવસ સુધી ગામમાં રોકાયા છે. આમ સહિયારા પ્રયાસોનું પરિણામ એ આવ્યું કે ગામની સિકલ બદલાઇ ગઈ છે.